**OBČINA TRZIN**

**Župan Anton Peršak**

Številka: 21-5/2013

Datum: 25.2.2013

**OBČINSKI SVET**

**OBČINE TRZIN**

**ZADEVA: PREDLOG ODLOKA O SPREMEMBAH IN DOPOLNITVAH ODLOKA O USTANOVITVI JAVNEGA ZAVODA MEDOBČINSKI MUZEJ KAMNIK – SKRAJŠANI POSTOPEK**

**NAMEN:** Obravnava in sprejem odloka po skrajšanem postopku

**PRAVNA PODLAGA:** 3.,51. in 54. člen Zakona o zavodih (Uradni list RS, št. 12/91, [45I/1994](http://www.uradni-list.si/1/objava.jsp?urlid=199445&stevilka=17351)Odl.US: U-I-104/92, [8/96](http://www.uradni-list.si/1/objava.jsp?urlid=19968&stevilka=379), [18/98](http://www.uradni-list.si/1/objava.jsp?urlid=199818&stevilka=746)Odl.US: U-I-34/98, [36/00](http://www.uradni-list.si/1/objava.jsp?urlid=200036&stevilka=1687)-ZPDZC, [127/06](http://www.uradni-list.si/1/objava.jsp?urlid=2006127&stevilka=5348)-ZJZP), 26. in 135. člen Zakona o uresničevanju javnega interesa za kulturo (Uradni list RS, št. 77/07 – UPB1, 56/08, 4/10, 20/11, 100/11), 21. člen Zakona o lokalni samoupravi (Uradni list RS, št. 94/07 – UPB2, 76/08, 79/09, 51/10, 40/12) ter 14. člen Statuta Občine Kamnik (Uradni list RS, št. 101/08,45/10 in 34/12), 16. člen Statuta Občine Komenda (GOK, št. 02/09 – UPB1) in 9. člen Statuta Občine Trzin (Uradni vestnik Občine Trzin, št. 2/99, 4/00, 5/03, 2/06 in 8/06).

**PREDLAGATELJ:** Anton Peršak, župan Občine Trzin

**POROČEVALEC:** Anton Peršak, župan Občine Trzin

**FINANČNE POSLEDICE:** Sprejem predloga ne bo imel finančnih posledic za proračun Občine Trzin.

**OBRAZLOŽITEV :**

Ustanoviteljica javnega zavoda Medobčinski muzej Kamnik je Občina Kamnik, soustanoviteljici pa Občina Komenda in Občina Trzin. Ustanoviteljske oziroma soustanoviteljske pravice in obveznosti izvaja skupni organ županov ustanoviteljice in soustanoviteljice. Osnovno poslanstvo zavoda je skrb za spoznavanje, razumevanje in varovanje arheološke, umetnostno zgodovinske, zgodovinske in etnološko kulturne dediščine na ozemlju občin Kamnik, Domžale, Komenda, Lukovica, Mengeš, Moravče in Trzin v skladu z uredbo Vlade RS o vzpostavitvi muzejske mreže za izvajanje javne službe na področju varstva premične kulturne dediščine in določitvi državnih muzejev (Uradni list RS, št. 97/00) ter predstavljanje regionalne kulturne raznolikosti tega območja v slovenskem in mednarodnem merilu. Zavod skrbi za razvijanje pozitivnega odnosa do lastne kulturne dediščine, ki izhaja iz bogate tradicije in zgodovine na historično zaključenem ozemlju. Svoje poslanstvo utemeljuje na podlagi arheološke, umetnostno zgodovinske (starejša in novejša umetnost – Galerija Miha Maleš), zgodovinske (starejša in novejša zgodovina, gospodarska, meščanska) in etnološke (ljudska materialna in duhovna kultura) zbirke. Svoje zbirke dopolnjuje na osnovi zbiralne politike. Zavod za izvajanje javne službe na področju varstva premične kulturne dediščine upravlja z nepremičnino in opremo, ki je bila dne 23.04.2003 s sklepom razglašena za javno kulturno infrastrukturo v občini Kamnik (Uradni list RS, št. 45/03 in 67/03). Nepremičnina iz prejšnjega odstavka je prvo in drugo nadstropje Galerije Miha Maleš, vključno s spominsko sobo Aladina Lanca, prav tako ima v upravljanju vso opremo in inventarizirane predmete v objektih kompleksa gradu Zaprice, Muzejska pot 3, Kamnik, kjer so razstavni, depojski in upravni prostori zavoda. V mesecu marcu 2012 je bil podpisan dogovor o solastništvu Maistrove hiše s strani Občine Kamnik in župnijskega urada Kamnik v katerem se izrecno navaja, da občini pripadajo iz naslova pripadajočega solastniškega deleža v naravi naslednji prostori: prostor bivše drogerije, ki se nahaja v pritličju stanovanjske stavbe v izmeri 27,64 m² in sosednji prostor, ki se prav tako nahaja v pritličju stanovanjske stavbe v izmeri 38,62 m²; skupaj 66,26 m². Občina Kamnik v omenjenih pritličnih prostorih ureja spominsko sobo Rudolfa Maistra s programom, ki bo voden in upravljan s strani muzejsko pedagoške dejavnosti pod okriljem Medobčinskega muzeja Kamnik. Iz tega razloga se Odlok tudi dopolnjuje, saj bo Medobčinski muzej Kamnik upravljal poleg z že našteto javno kulturno infrastrukturo, še z Maistrovo spominsko sobo. Vsebinski sklopi muzejskega dela bodo stalna razstava o življenju in delu generala Rudolfa Maistra, razstave, ki bodo obravnavale posamezne odseke iz Maistrovega življenja, umetnost v njegovem času, izvajanje pedagoško andragoških dejavnosti, kot je vključitev ogleda rojstne hiše in razstav v učni program, usposobiti funkcionalno sobo s projekcijo (multimedijska soba), strokovna srečanja ipd. Prav tako je bil leta 2008 zaključen postopek denacionalizacije glede samega gradu Zaprice.

Cilji predloga sprememb in dopolnitev so na podlagi Pogodbe o priznanju solastniškega deleža med Občino Kamnik in Župnijo Kamnik in ureditvi spominske sobe Rudolfa Maistra s strani Občine Kamnik v pritličnih prostorih spominsko sobo dati v upravljanje in vodenje Medobčinskemu muzeju Kamnik s programom.

V proračunu Občine Kamnik za leto 2013 je na postavkah 8292 – ureditev spominske sobe Rudolfa Maistra zagotovljeno 70.000 € za dokončanje del, ki so se pričela že v letu 2012 za ureditev spominske sobe (gradbeno obrtniška dela, oprema,…) in na postavki 8293 – Muzej Kamnik – Maistrova soba – upravljanje v višini 50.000 € za upravljanje muzeja kar zajema finančna sredstva za pripravo stalne razstave in materialne stroške za obratovanje Maistrove hiše za 10 mesecev.

Razlogi za obravnavo po skrajšanem postopku:

142. člen Poslovnika občinskega sveta Občine Trzin (Ur. vestnik OT, št. 101/08, 45/10 in 79/11) določa, da občinski svet na predlog predlagatelja, če s tem soglaša pristojno delovno telo sveta, odloči, da bo na isti seji obravnaval in sprejel osnutek odloka in predlog odloka, ki velja po določbah poslovnika za obravnavanje in sprejemanje predloga odloka. Svet lahko odlok sprejme po skrajšanem postopku, če gre za manj zahtevne spremembe in dopolnitve. Glede na to, da gre pri Odloku o spremembah in dopolnitvah Odloka o ustanovitvi javnega zavoda Medobčinski muzej Kamnik za manj zahtevne spremembe predlagamo, da Občinski svet Občine Trzin predlog Odloka obravnava in sprejme po skrajšanem postopku.

**BESEDILO TRENUTNO VELJAVNEGA ČLENA, V ZVEZI S KATERIM SE PREDLAGA SPREMEMBA ODLOKA**

**19. člen**

Zavodu se dajo s tem odlokom za izvajanje javne službe na področju varstva premične kulturne dediščine v upravljanje nepremičnine in oprema, ki je bila na 4. seji Občinskega sveta Kamnik, dne 23.4.2003 s sklepom razglašena za javno kulturno infrastrukturo v občini Kamnik (Uradni list RS, št. 45/03 in 67/03).

Nepremičnina iz prejšnjega odstavka je prvo in drugo nadstropje Galerije Miha Maleš, vključno s spominsko sobo Aladina Lanca.

Zavodu se daje v upravljanje tudi vsa oprema in inventarizirani predmeti v objektih kompleksa gradu Zaprice, Muzejska pot 3, Kamnik, kjer so razstavni, depojski in upravni prostori zavoda.

Objekte kompleksa gradu Zaprice se daje zavodu v upravljanje do zaključka denacionalizacijskega postopka.

**Predlog sklepa:**

Na podlagi Zakona o lokalni samoupravi (Uradni list RS, št. 94/07 – UPB2, 76/08, 79/09, 51/10 in 40/12) in 9. člena Statuta Občine Trzin (Uradni vestnik Občine Trzin, št. 2/99, 4/00, 5/03, 2/06 in 8/06) je Občinski svet Občine Trzin na 21. redni seji, dne 13.03.2013 sprejel naslednji

**SKLEP**

Občinski svet Občine Trzin je obravnaval osnutek in predlog Odloka o spremembah in dopolnitvah Odloka o ustanovitvi javnega zavoda Medobčinski muzej Kamnik (po skrajšanem postopku) in ga sprejel v predloženem besedilu.

Odlok o spremembah in dopolnitvah Odloka o ustanovitvi javnega zavoda Medobčinski muzej Kamnik se objavi v Uradnem vestniku Občine Trzin.

Številka: 21-5/2013 Župan

Datum: 13.3.2013 Anton Peršak, l.r.

**Predlog Odloka:**

Na podlagi 3.,51. in 54. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZIPZ), 26. in 135. člena Zakona o uresničevanju javnega interesa za kulturo (Uradni list RS, št. 77/07 – UPB1, 56/08, 4/10, 20/11 in 100/11), 21. člena Zakona o lokalni samoupravi (Uradni list RS, št. 94/07 – UPB2, 76/08, 79/09, 51/10 in 40/12), 14. člena Statuta Občine Kamnik (Uradni list RS, št. 101/08, 45/10 in 34/12), 16. člena Statuta Občine Komenda (GOK, št. 02/09 – UPB1) in 9. člena Statuta Občine Trzin (Uradni vestnik Občine Trzin, št. 2/99, 4/00, 5/03, 2/06 in 8/06) so Občinski svet Občine Kamnik na 21. seji, dne 20.2.2013, Občinski svet Občine Komenda na … seji, dne………….. in Občinski svet Občine Trzin na 21. seji, dne 13.3.2013 sprejeli

**ODLOK**

**o spremembah in dopolnitvah Odloka o ustanovitvi javnega zavoda Medobčinski muzej Kamnik**

1. **člen**

V Odloku o ustanovitvi javnega zavoda Medobčinski muzej Kamnik (Uradni list RS, št. 3/04, GOK, št. 02/09 – UPB1 in Uradni vestnik Občine Trzin, št. 11/03) se zadnji peti odstavek 19. člena črta, dodata pa se nov 5. in 6. odstavek, ki se glasita:

»Zavodu se daje v upravljanje objekte kompleksa gradu Zaprice.

Zavodu se daje v upravljanje tudi spominsko sobo Rudolfa Maistra, ki se nahaja v rojstni hiši Rudolfa Maistra, parc št. 280 k.o. Kamnik, prav tako pa tudi vso opremo in inventarizirane predmete v omenjeni sobi.«

1. **člen**

Ta odlok sprejmejo v enakem besedilu Občine Kamnik, Komenda in Trzin in prične veljati naslednji dan po objavi v Uradnem listu Republike Slovenije, objavi pa se tudi v uradnih glasilih občin soustanoviteljic.

Št.: 007-0002/2013

Kamnik, dne Župan

Občine Kamnik

Marjan Šarec

Št.:

Komenda, dne Župan

Občine Komenda

Tomaž Drolec

Številka: 21-5/2013 Župan

Trzin, dne 13.3.2013 Občine Trzin

Tone Peršak